open-index/open-wikipedia-markdown huggingface dataset:
Петар II Караѓорѓевиќ

**Петар II Караѓорѓевиќ** (6 септември 1923- 3 ноември 1970) бил последниот крал на Југославија. Петар е син на крал Александар I Караѓорѓевиќ и кралицата Марија Караѓорѓевиќ.

## Биографија
лево|мини|11-годишниот крал Петар II, вдовицата кралица Марија и принцот Павле (десно) на погребот на кралот Александар во 1934 година во Белград
По атентатот на неговиот татко Александар I Караѓорѓевиќ во Марсеј, Петар беше малолетен па наместо него власта ја презеде намесништво на чело со неговиот стрико Павле Караѓорѓевиќ. После државниот удар врз Павле Караѓорѓевиќ, Петар е прогласен за полнолетен и тој станува крал на Југославија. Петар беше крал на Југославија само 19 дена односно до 9 ноември. После укинувањето на монархијата Петар заминува во егзил. Петар бил во егзил во Грција, Ерусалим, Египет, Лондон а последните години ги поминува во Соединетите Американски Држави каде и умира одвоен од семејството.

## Лоза



## Користена литература

* Petar. *A King's Heritage; The Memoirs of King Peter II of Yugoslavia*. London: Cassell, 1955.


Категорија:Династија Караѓорѓевиќ
Категорија:Кралеви на Југославија
Категорија:Родени во 1923 година
Категорија:Починати во 1970 година
Категорија:Православни христијани од Србија
Категорија:Луѓе од Белград
Категорија:Апсолвенти на Кембричкиот универзитет
Категорија:Носители на Орденот на Свети Сава
Категорија:Српски мемоаристи
Fighting Windmills

**Fighting Windmills** (**F.W!**) е бенд од Скопје, Македонија. Официјално бендот беше основан кога Бука (гитара, вокал), БумБар (бас) и Ена (виолина, вокал) беа разочарани од расформирањето на нивниот претходен бенд Таратур, но и цврсто решени да продолжат со правењето музика. Нешто подоцна им се придружи во бендот и Нина (тапани).

## Почетоци
Од есента 2007 бендот забрзано почнува да работи, за кратко време создава многу песни. Првиот настап на Fighting Windmills се случи на 20.октомври.2007 во клубот Кастро во Скопје, на кој се надоврзаа многу други настапи. До ден денес тие имаат свирено со значајни имиња од македонската, регионалната и светската сцена како The Toasters, Ringispil, Elvis Jackson, Jabolko za Daskalot, White Noise In The White Room, Културно Уметнички Работници, PMG Kolektiv, Dz Dz, Analena, Plus Dots… свиреа и на првиот Скопски Пиволенд, свиреа и на вториот Скопски Пиволенд и многу други. Најзначајниот настап на бендот е настапот на EXIT фестивалот во Нови Сад, летото 2008.

## "Аграрни реформи и варијации на тема..."
Истата година го снимаат албумот „Аграрни реформи и варијации на тема...“ кој содржи 15 песни, издаден за Литиум Рекордс. Големата промоција на албумот се случи како дел од Таксират 10 фестивалот, на која бендот ја делеше сцената со Рамбо Амадеус.

## EP - "?!"
Во почетокот на 2009 им се приклучува нов член во бендот, Никола (труба), а набрзо потоа на местото тапанар доаѓа Мачак. Бендот во овој состав издава EP со 4 песни насловено “?!"
” издадено во 2010 за PMG Recordings.

Според непишаното правило на овој бенд, за секое ново издание да имаат нов тапанар, така и за вториот нивни албум на кој моментално работат го ангажираа Дарко за таа позиција. Албумот треба да биде издаден кон крајот на 2010 година.

## Дискографија

## Надворешни врски
* Официјално мрежно место 
* Официјален myspace
* Официјален facebook
* Last.fm


Категорија:Македонски ска групи
Категорија:Појавено во 2007 година во Македонија
Аграрни реформи и варијации на тема...

**„Аграрни реформи и варијации на тема...“** е прв албум на Fighting Windmills. Издаден за Lithium Records во 2008 година. На албумот има 15 песни работени во периодот од средината на 2007 до средината на 2008 година. Албумот е снимен во студиото Кај Трајче, сниман и миксан од страна на Трајче Митревски и Дарко Поповски – Блуз во мај 2008 година.

Промоцијата на албумот се случи во декември 2008 година во склоп на Таксират 10 фестивалот, на вечерта предвидена за промоција на албуми, на која настапија заедно со Рамбо Амадеус. 
	
Омотот за албумот е работен од страна на Јован Балов. Снимени се два спота за нумери од овој албум, едниот за песната „Одата за една Нула“ комплетно изработен од Јован Балов и другиот за песната „Моето `Најдобро Другарче`“ работен со 3D Production Studio во соработка со членовите на бендот.

## На овој албум Fighting Windmills се:
* Ена Балова: вокал и виолина
* Филип Букршлиев – Бука: гитара и вокал
* Филип Вирановски – БумБар: бас и вокал
* Нина Георгиева: тапани и вокал

Категорија:Fighting Windmills
?!

**„?!“** е прво EP на Fighting Windmills кое содржи 4 песни кои се дел од песните снимени како демо за нивниот втор албум. Издадено е за PMG Recordings, а промоцијата се случи во февруари 2010.

## На ова EP Fighting Windmills се:
* Ена Балова: виолина и вокал
* Филип Букршлиев – Бука: гитара и вокал
* Филип Вирановски – БумБар: бас и вокал
* Мартин Тодоров – Мачак: тапани
* Никола Ивановски - труба

Категорија:Fighting Windmills
Завод за заштита на спомениците на културата и Музеј

*Завод за заштита на спомениците на културата и Музеј*, е генеричко има на организациона единици во националната мрежа на заводи за заштита на спомениците на културата и музеи низ Република Македонија сместени во следниве места:
* Завод за заштита на спомениците на културата и Музеј во Битола
* Завод за заштита на спомениците на културата и Народен музеј во Охрид
* Завод за заштита на спомениците на културата на Град Скопје
* Завод за заштита на спомениците на културата и Музеј во Струмица
* Завод за заштита на спомениците на културата и Народен музеј во Штип
Калварја Зебрзидовска

**Комплекс Калварја Зебрзидовска** (полски: *Sanktuarium pasyjno-maryjne w Kalwarii Zebrzydowskiej*)  претставува архитектонски комплекс и парк кој бил изграден во 17 век во времето на контрареформацијата и создавањето на Калвариската католичка црква во Европа. Паркот се наоѓа во близина на градот Калварја Зебрзидовска. Од 1999 година, комплексот бил вклучен во списокот на културно наследство на УНЕСКО.

## Историја

Калварја Зебрзидовска бил основан во 1600 година од страна на Миколај Зебрзидовски, војвода од Краков од редот Францискани, чувари на Светиот Гроб во Ерусалим.

## Структура

* *Базиликата Света Марија* била изградена во периодот од 1603-1609 година 
* *Капелата Еце Хомо* била изградена во периодот од 1605-1609 
* *Капелата на распетиото* била изградена од 1600-1601. It was constructed between 1600-1601.

## Наводи

## Слики

File:POL Kalwaria Zebrzydowska.jpg|Манастирот
File:Kalwariazebrzydowska-Kolster-Innen.jpg|Ентериер на црквата
File:POL Kalwaria Zebrzydowska Kaplica Ecce Homo.jpg|Капелата Еце Хомо


## Надворешни врски

* Официјално мрежно место
* Калварја Зебрзидовска   

Категорија:Светско наследство во Полска
Категорија:Паркови во Полска
Категорија:Базилики во Полска
Црква на Безгрешноста (Варшава)

**Црквата на Безгрешноста** (полски: *Niepokalanów)*) е црква која се наоѓа блиску Варшава, Полска.

## Наводи

Категорија:Светилишта на Богородица Марија
Категорија:Христијанството во Полска
Категорија:Базилики во Полска
Наум Попески

**Наум Попески** (25 ноември 1947-20 јануари 2025) — македонски писател, поет за деца, новинар, преведувач и публицист.

## Животопис
Наум Попески е роден во Вевчани на 25 ноември 1947 година. Студирал на Филолошкиот факултет во Скопје. Тој бил долгогодишен новинар и уредник на додатокот за деца „''Колибри''“ на „Нова Македонија“.Член на ДПМ од 2000 година. За своето долгогодишно - плодно поетско творештво за деца, добитник е на повеќе награди и признанија, како и Наградата Гран при и Награда за животно дело.

## Творештво
Наум Попески е автор на книгите:
мини|лево|Наум Попески
* „Ајде да растеме“ поезија за деца,(1982) 
* „Бонтон за деца“, (1991)
* Бонтон за деца, преведена на албански јазик: Bontoni per femije (1995)
* ,Еко - бонтон за деца“,(2006)
* „Марко Поло - големиот морепловец и истражувач“, публицистика (1994) 
* „Детелинка со четири листа“ поезија за деца (1995)
* ,Дневникот на Мартина“ патеписни белешки од Јадран (2003)
* „Принцезата Дијана“ - бајка која се претвори во трагедија публицистика (1997)
* „Спомени во слики“ (2007)
* „Една грешка - мака тешка“,песни и раскази за сообраќајната култура на децата (2009) 
* ,Изворчиња - поточиња“, поезија за деца (2007)
* „Летни светни светулке“ поезија за деца (2012)
* Анегдоти - згоди и незгоди на македонските писатели за деца (2013)
* „Наумување“ поезија за деца (2015)
* „Низ сончевиот пат на македонската азбука“, македонската азбука опеана во стихови за најмалите и со соодветни илустрации (2016)
* Ново, дополнето издание, „Бонтон за деца“, адаптирано за децата од претшколска возраст, издание на „*Детска радост*“ „Просветно дело“, Скопје (2017)
* „Поетот од Порече“, монографска книга во соавторство со поетот Саво Костадиновски (2018)
*„Чаробна крила“, избор од поезијата за деца на Наум Попески, во препев на Душан Ѓуришиќ, доајен на поезијата за деца во Црна Гора (2018)
*„Златна диплома“ од босанскиот писател за деца проф. д-р Бајрузин Хајро Планјац, во превод на Наум Попески (2018)
*„Дувни, дувни ветренце“, стихозбирка за деца (2019)
*Мојот прв албум за природата - Безбедна природа, безбедно детство, стихови на Наум Попески, во издание на Здружение за заштита на животна средина НОВ ИМПУЛС (2019)
*,,Тајните на дедовата воденица“, роман за млади од проф. д-р Хајро Плањац, во превод на Наум Попески, рецензент проф.д-р Ферид Мухиќ (2022)

## Наводи

* ДПМ за Наум Попески 
* Културно наследство на Струга

Категорија:Починати во 2025 година
Категорија:Луѓе од Вевчани
Категорија:Македонски уредници
Категорија:Македонски новинари
Категорија:Македонски поети
Категорија:Македонски писатели за деца
Категорија:Југословенски уредници
Категорија:Југословенски новинари
Категорија:Југословенски писатели
Категорија:Членови на ДПМ
Категорија:Апсолвенти на универзитетот „Св. Кирил и Методиј“
Катедрала „Св. Никола“ (Бјелско-Бјала)

**Катедралата Свети Никола** (полски: *Katedra św. Mikołaja w Bielsku-Białej*) е црква која се наоѓа во Бјелско-Бјала, Шлеско Војводство, Полска. Објектот бил изграден во периодот помеѓу 1443 и 1447 година, за да во текот на XX век биде скоро целосно реконструирана. Нејзината кула е висока 61 метар.

## Наводи

Категорија:Катедрали во Полска
Категорија:Бјелско-Бјала
Оливска катедрала

**Оливската катедрала** (полски: *Bazylika archikatedralna w Gdańsku-Oliwie*) е црква која се наоѓа во Олива, Гдањск, Полска.

## Наводи

Категорија:Римокатолички катедрали во Полска
Категорија:Згради и градби во Гдањск
Пелплински манастир

**Пелплински манастир** или **Катедрална базилика „Успение на Пресвета Богородица“** , () — поранешен цистерцитски манастир кој се наоѓа во истоимениот град, Полска. Тој бил основан во 1258 г. од страна на поморскиот војвода Самбор II. Со указ на пруската влада на 5 март 1823 г. објектот бил распуштен.

## Наводи

Категорија:Христијански манастири во Полска
Категорија:Цркви од 13 век
Категорија:Базилики во Полска
Црква Свети Петар и Павле (Познањ)

**Црквата Свети Петар и Павле** () или „**Познањска катедрала**“ катедрала во Познањ, Полска. Таа е една од најстарите цркви и катедрали во земјата. Во оваа катедрала бил крстен Мешко I од Полска. Таа била изградена во текот на 10 век и е посветена на Свети Петар како прв покровител на христијанството и како прва катедрала во земјата.

Во текот на својата историја таа била на неколкупати обновувана и оштетувана. Така, за првпат таа била обновена во стил на романиката, делови кои се наоѓаат на нејзината долна страна. Во текот на 14 век и 15 век била обновена во готска архитектура. По пожарот на објектот во 1622 година, таа била обновена во стил на барок. По пожарот во 1772 година, таа повторно била обновена, овој пат во неокласицизам. Во 1821 година, кон нејзиното име, освен апостол Петар било додадено и Свети Павле, под покровителство на папа Пиј VII. Во времето на Втора светска војна таа повторно била опожарена, за време на ослободувањето на градот од Германците. Така, во 1956 година, во стил на барок, катедралата повторно била обновена, изглед каков што е и денес.

## Галерија

Image:Grobowiec Mieszka I i Bolesława I Chrobrego.jpg|Гробот на Мешко I
Image:Katedra od południa Poznań RB1.JPG|Источна страна
Image:Mieczysław I Kruszy Bałwany RB.JPG|Mieczysław I by January Suchodolski 
Image:Złota Kaplica Kopuła RB1.JPG|Купола на Златната капела
Image:Złota Kaplica Poznań RB1.JPG|Споменик во чест на Мешко I
Image:6 Poznan 137.jpg|
Image:Katedra w Poznaniu Łukasz I Górka RB1.JPG| 
Image:Płyta Vicherowska Poznań RB1.JPG| 
Image:Krzysztof Boguszewski Wjazd św Marcina do Amiens RB1.JPG|
Image:Niebieskie Jeruzalem Krzysztof Boguszewski RB1.JPG|
Image:Katedra Poznan Plan.svg|


## Надворешни врски

* Портал на катедралата  
* Познањска архиепископска епархија

## Наводи

Категорија:Згради и градби во Познањ
Категорија:Базилики во Полска
Категорија:Римокатолички катедрали во Полска
Категорија:Храмови посветени на Свети Петар и Павле
Планетариум

[thumb|right|Голема купола е најзабележливата одлика на зградите на планетариумите.<br /><small>([Планетариумот Сер Томас Бризбејн, Австралија)]]
[thumb|right|Внатрешноста на салата за проекции на планетариум.<br /><small>(Планетариумот во [Белград, Србија)]]
[thumb|right|Истата сала во текот на проекција.<br /><small>(Планетариумот во [Белград, Србија)]]
**Планетариум** e театар изграден првенствено за образовни или забавни презентации од областа на астрономијата, за ноќното небо или за обуки по навигација според ѕвезди. Доминантната одлика на повеќето планетариуми е екран за проектирање во вид на купола на кои се прикажуваат сцени со ѕвезди, планети и други небесни тела. Небесните сцени може да се создадат со користење широка лепеза технологии, од прецизно изработени „ѕвездени топки“ кои комбинираат оптичка и електромагнетна технологија, прожектор за слајдови, видео и проектори за купола, како и ласери. Без разлика на тоа која технологија се користи, целта е да се поврзат со цел да се прикаже точно релативното движење на небото. Типичните системи може да бидат подесени да го покажуваат небото во било која точка во времето, во минатото или сегашноста, или пак да го прикажат распоредот на ѕвездите на небото како што се гледа од некоја друга точка на Земјата.

## Надворешни врски
* Worldwide Planetariums Database (WPD)  Список на планетариуми низ светот


Категорија:Астрономски организации
Категорија:Научни зданија
Опатиски комплекс во Цервинск над Висла

**Опатискиот комплекс во Цервинск над Висла** (полски: *?*) е комплекс од цркви кој се наоѓа во  Цервинск над Висла, Полска. Комплексот бил изграден во 12 век во стил на романиката.

## Наводи

Категорија:Романска архитектура
Категорија:Базилики во Полска
Категорија:Римокатолички цркви во Полска
Категорија:Цркви од 12 век
Четири книги и пет класици

**Четирите книги и петте класици** (упр. 四书五经, трад. 四書五經, пинјин: Sìshū Wŭjīng, мак. „Сешу вуѓинг“) се авторитативни дела од традицијата на конфуцијанството во Кина напишани пред 300 п.н.е.

## Пет книги

**Четирите книги** се класични кинески списи одбрани од Џу Си од династијата Сунг како вовед во конфуцијанството:

* „Големото учење“ (大學, Да сјуе)
* „Учење за средниот пат“ (中庸, Џунг-јунг)
* „Аналекти“ (論語, Лин-ји)
* „Менг-це“ (孟子, Менг-ѕе).

## Пет класици

Петте класици е зборник од пет древни кинески книги на кои се сметаат за основа на конфуцијанството. Според преданијата нивен собирач или уредник е самиот Конфуциј. Тие книги се:

* „Книга на промените“ (易經, И-ѓинг)
* „Книга на поезијата“ (詩經, Ше-ѓинг) 
* „Книга на обредите“ (禮記, Ли-ѓи)
* „Книга на записите“ (書經, Шу-ѓинг)
* „Пролетно-есенски летопис“ (春秋, Чуен-ќу)

## Поврзано
* Класични кинески текстови
* Кинеска книжевност
* Тринаесет класици

Категорија:Класични кинески списи
Категорија:Конфуцијански списи
Вучко

мини|десно|150п|Волкот „Вучко“ бил официјална маскота на Зимските олимписки игри во Сараево во 1984 година
**Вучко** е името на официјалната маскота на XIV Зимски олимписки игри, кои се одржале во Сараево во 1984 година.

Изборот на маскота на игрите бил објавен во дневните весници, а читателите биле замолени да одберат една од шесте маскоти, кои биле предложени. Победник била маскотата „Вучко“, којашто всушност претставува мал волк, а чиј дизајнер бил словенечкиот цртач Јоже Тробец. Вучко ја симболизирал желбата за спријателување на луѓето соживотните. Според МОК, Вучко помогнал да се смени мислењето за волкот како страшно и месојадно животно.

## Поврзано
* Зимски олимписки игри 1984

## Наводи

Категорија:Маскоти
Сукало

thumb|Дрвено сукало
**Сукало** или **оклагија** — кујнско помагало во форма на цилиндар, во должина помеѓу 20 и 40 см и обем од 4 до 5 см. Одредени специјализирани видови на сукала се шупливи и овозможуваат полнење со топла или ладна вода, иако овој вид поретко се сретнува. Сукалото се користи за развлекување на тесто и подготовка на пекарски и слаткарски производи, особено тестенини, торти, колачи, штрудли и слични кулинарски производи во домашни услови. Вообичаено во Македонија сукалата се изработуват од дрво (првенствено бука и јавор), иако на пазарот можат да се најдат сукала изработени од разновидни материјали. Како алтернативни материјали за производство на сукала се јавуваат стаклото, пластиката, некорозивни метали и мермер.

Висок степен на хигиена е од извонредно значење во одржување на сукалата, бидејќи постојаната изложеност на влага често предизвикува пролиферација на фунги на површината.

Сукалата се традиционално присутни во кујната на македонските семејства, каде производите направени од брашно се високо застапени и се многу важен дел од исхраната и прехранбените навики. Сепак, во модерни времиња современите машини за тестенини кои се широко достапни вклучуваат автоматска функција за развлекување на тестото и како такви сè повеќе го заменуваат рачното сукало во кујната. Поради таа причина, како и поради индустриското производство на повеќето видови на прехранбени артикли во кои традиционално се користи сукалото, помладите генерации во Македонија во многу мал процент се запознаети со вештината на сукање, односно користење на сукалото.

## Наводи

Категорија:Кујна
Категорија:Кујнски прибол
Твртко I

**Стефан Твртко I** (босански, хрватски: *Stjepan Tvrtko*, ) (1338 – 10 март 1391) бил средновековен босански владетел. Тој владеел со Босна од 1353 до 1366, од 1377 бил бан на Босна додека од 1391 година бил прв босански крал.

Твртко бил добар владетел и владеел со територијата на денешни Босна и Херцеговина, но и со Далмација во Хрватска и Рашка. Тој бил дел од кралското семејство Котроманиќи. Твртко е познат по тоа што успеал својата држава од бановина да ја претвори во независно кралство.
мини|лево|Печат на кралот Стефан Твртко I
## Кралска лоза

**Претходници на Твртко I **





## Поврзано
* Историја на Босна и Херцеговина
* Котроманиќи

## Наводи

## Надворешни врски
* Которманиќи од Жељко Фајфриќ  
* Познати бошњаци 
* Herceg Bosna: Которманиќи 

Категорија:Котроманиќи
Категорија:Владетели на Босна
Категорија:Европски монарси од 14 век
Категорија:Римокатолички монарси
Категорија:Родени во 1338 година
Категорија:Починати во 1391 година
Династија Котроманиќи

**Котроманиќите** биле кралско владеачко семејство на Босна и околните земји. Тие од 13 век владееле како банови кога во 1377 државата станала кралство. Тие владееле со кралството до доаѓањето на Турците и припојувањето на Босна кон Отоманското Царство во 1463 година.

## Членови

### Банови на Босна
* Пијезда I (1250–1287)
* Пријезда II (1287–1290)
* Стефан Котроман (1287–1299)
* Стефан II Котроманиќ  (1322–1353)
* Твртко I (1353–1377)

### Кралеви на Босна
* Твртко I (1377–1391)
* Стефан Дабиша (1391–1395)
* Јелена Груба (1395–1398)
* Стефан Остоја (1398–1404)
* Твртко II (1404–1409) 
* Стефан Остоја (возобновен) (1409–1418)
* Стефан Остоиќ (1418–1421)
* Твртко II (возобновен) (1421–1443)
* Стефан Томас (1443–1461)
* Стефан Томашевиќ (1461–1463)

## Наводи

## Поврзано
* Историја на Босна и Херцеговина
* Список на владетели на Босна

Котроманиќи
Плочка катедрала

**Плочка катедрала** (полски: *Bazylika katedralna Wniebowzięcia Najświętszej Maryi Panny)*) — катедрала во градот Плоцк, Полска. Таа е посветена на Света Богородица на Мазовија и претставува еден од најзначајните примери на романиката во Европа.

Катедралата во Плоцк била основана во 1075 година. Првите извори околу храмот датираат од 1102 година, односно од времето на Владислав I Херман, кој бил погребан во објектот. Во 1129 година таа била реконструирана во времето на Болеслав III и бископот Александар. Во периодот од 1136 до 1144 година била обновувана од пожарот којшто го зафатил градот. Во 1144 година била осветена и посветена на Света Богородица. Христијанскиот храм бил реновиран и во 1531-1535 година по пожарот од 1530 година. Изгледот на новиот храм бил земен од црквата Свети Агостино и црквата Санта Марија дел Пополо во Рим. За последен пат, зградата била обновена во 1903 година.

## Наводи

Катедрала
Категорија:Римокатолички катедрали во Полска
Категорија:Романска архитектура
Категорија:Базилики во Полска
Базилика „Пресвета Богородица Лихењска“

**Базилика „Пресвета Богородица Лихењска“** () — соборна црква во Лихењ Стари кај Коњин, Полска, посветен на Богородица Комплексот е изграден во периодот од 1994 до 2004. Оваа црква е најголем христијански храм во Полска и еден од најголемите во светот.

## Наводи

Категорија:Базилики во Полска
Категорија:Светилишта на Богородица Марија
Категорија:Коњински Округ
Црква Пресвета Богородица (Пинчов)

**Базиликата на Раѓањето на Пресвета Богородица** (полски: *Kościół klasztorny pw. Nawiedzenia Najświętszej Maryi Panny*) е црква која се наоѓа во Пинчов, Полска.

## Наводи

Категорија:Цркви во Полска
Категорија:Храмови посветени на Пресвета Богородица
Менг-це (книга)

**Менг-це** или **Менциј** (孟子, пинјин:  *Mèng zǐ*) е збирка анегдоти и разговори на конфуцијанскиот филозофот Менг-це. Делото датира од втората половина на IV век п.н.е.. Делото било прогласено за канонски конфуцијански текст од голема важност за време на династијата Сунг. Џу-сји делото го класификувал како една од Четирите книги кои станале канонски текстови на неоконфуцијанството.

## Надворешни врски
* Англиски превод на „Менг-це“ со коментари од Џејмс Леџ 
* „Менг-це“, кинески текст со англиски превод  

Категорија:Класични кинески списи
Категорија:Конфуцијански списи
Црква Рождество на Пресвета Богородица (Сандомирск)

**Сандомирската катедрала** (полски: *Bazylika katedralna Narodzenia NMP w Sandomierzu*) е црква која се наоѓа во Сандомирск, Полска. Црквата е посветена на Пресвета Богородица, и била изградена во 1360 година во стил на готска архитектура. Во XVIII век била реновирана.

## Наводи

Категорија:Базилики во Полска
Сандомирск
Црква „Успение на Пресвета Богородица“ (Гдањск)

**Црква „Успение на Пресвета Богородица“** () — црква која се наоѓа во Гдањск, Полска. Според преданијата, уште во 1243 г. дрвената црква Успение на Пресвета Богородица била изградена во времето на Свиетопелк II. Сепак, камен-темелникот на денешната црква бил ставен на 25 март, 1343 година.

Оваа римокатоличка црква е најголемиот христијански храм, изграден од тула, во светот.(највисока е Свети Мартин во Ландсхут, Германија) и најголемите објекти во Европа изградени во готска архитектура. До 1945 година таа била најголемата Евангелиска Лутеранска црква во светот. Таа е долга 105,5 метри, а широка 66 метри. Внатрешно, црквата има капацитет за 25.000 верници.

## Наводи

## Надворешни врски
* Црковна книга на рекорди 
* Кратка историја на црквата 
* Organ set of the St. Mary's church  (Polish and German)
* Историја на црквата  (in English, Polish and German)

Категорија:Згради и градби во Гдањск
Категорија:Базилики во Полска
Категорија:Готска архитектура
Категорија:Храмови посветени на Успението на Пресвета Богородица
Црква Света Марија (Краков)

**Света Марија** () или **Црква на Успението на Пресвета Богородница** (**) — соборен храм во центарот на Краков, Полска, кој претставува особен пример на тулната готика во земјата. Изградена е во текот на IV век и се наоѓа во  непосредна близина на Краковскиот плоштад. Во екот на својата историја црквата служела како модел за изградба на голем број на полски цркви во светот.

Во црквата е сместен познатиот олтар на Фајт Штос (Вит Ствош) од XV век, кој се смета за исклучително ремек-дело на готското копаничарство во Европа.

## Наводи

Категорија:Цркви во Краков
Категорија:Готска архитектура
Категорија:Базилики во Полска
Нодар Кумариташвили

**Нодар Кумариташвили** (грузиски: ნოდარ ქუმარიტაშვილი; роден на 25 ноември 1988 во Боржоми - починал на 12 февруари 2010 во Вислер) бил грузиски санкач. Својата кариера ја започнал во 2008 година. Тој починал во несреќа, која ја имал на тренинг, неколку часа пред церемонијата на свеченото отворање Зимските олимпсики игри во Ванкувер. Тој е четвртата жртва за време на подготовките за настап на Зимските олимписки игри.

## Несреќа и смрт
thumb|right|Место на несреќата
left|thumb|Поштенска марка на Грузија, посветена на Нодар Кумариташвили
Кумариташвили се квалификувал за настап на поединечниот натпревар во санкање на Зимските олимписки игри 2010. На 12 февруари, тој се повреди на тренингот одржан на патеката за боб и санкање во Вислер, излетувајќи од патеката и удирајќи со главата во челичен столб. За време на несреќата, тој се движел со брзина од 144,3&nbsp;км/ч.

## Наводи

## Надворешни врски
* Нодар Кумариташвили, Vancouver2010.com

Категорија:Родени во 1988 година
Категорија:Починати во 2010 година
Категорија:Грузиски санкачи
Зимски олимписки игри 2002

**XIX Зимски олимписки игри** се одржаа од 8 до 24 февруари 2002 година во Солт Лејк Сити, САД. Останати кандидати за организација на игрите биле Квебек, Сион и Естерзунд. Мотото на игрите гласело *Во светлината на огнот* (англиски: *Light The Fire Within*)

Во сенка на терористичките напади од 11 септември 2001 година, безбедносните мерки биле необично строги, што ја намалило спонтаноста и опуштеноста на натпреварувачите и гледачите за време на игрите.

## Избор на град-домаќин
Одлуката за доделување за организацијата на игрите на Солт Лејк Сити била донесена на 16 јуни 1995 година, на 104-та седнина на Меѓународниот олимписки комитет, која се одржала во Будимпешта, Унгарија. Останати кандидати биле градовите Естерсунд, Сион и Квебек Сити.

## Краток преглед
## Спортови


* 20п Алпско скијање (10)
* 20п Биатлон (8)
* 20п Боб (3)
* 20п Нордиско скијање (12)
* 20п Карлинг (2)

* 20п Уметничко лизгање (4)
* 20п Слободно скијање (4)
* 20п Хокеј на мраз (2)
* 20п Санкање (3)
* 20п Нордиска комбинација (3)

* 20п Брзо лизгање на кратки патеки (8)
* 20п Скелетон (2)
* 20п Скијачки скокови (3)
* 20п Скијање на даска (4)
* 20п Брзо лизгање (10)

## Земји-учеснички

78 национални олимписки комитети испратиле спортисти на игрите.

Камерун, Хонгконг (Кина), Непал, Таџикистан, и Тајланд учествувале на своите први Зимски олимписки игри

*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
* **(домаќин)**
*
*
*
*

## Освојувачи на медали

## Поврзано

* Олимписки игри
* Зимски олимписки игри
* Меѓународен олимписки комитет

## Наводи

## Надворшни врски

* Солт Лејк Сити 2002, МОК

Категорија:Зимски олимписки игри
Сен Шели ди Тарн

[мини|десно|300п|Поглед на циркот Пуњадоар и Сен Шели ди Тарн во [Тарнска Клисура|Тарнскaта Клисурa]]
**Сен Шели ди Тарн** ()  село во општината Сент Аними на департманот Лозер, Франција. Лежи во Тарнската Клисура.

## Поврзано
* Сент Аними
* Тарнска Клисура

Категорија:Населени места во Франција
Категорија:Лозер
Тарнска Клисура

thumb|right|250px|Поглед на Тарнската Клисура
**Тарнската Клисура** (фр. *Gorges du Tarn*) е клисура низ која тече реката Тарн помеѓу висорамнините Кос Межан и Кос де Советер, во јужна Франција. Најголемиот дел од клисурата се протега во департманот Лозер, а помалиот навлегува во департманот Аверон. Подрачјето на клисурата е прогласено за природен предел од посебно значење

Клисурата започнува од селото Кезак и завршува кај Ле Розје во должина од 53 км (од 44°22′30″ СГШ 3°31′15″ ИГД до 44°11′36″ СГШ 3°12′20″ ИГД) и длабочина од 400-600 м.

## Архитектура
мини|исправено|Кастелбук со запустениот замок (погоре)
Во минатото, по должината на клисурата се иградени многу замоци, од кои највеќето се средновековни. Интересни примери се Кастелбук, Ла Каз, Отериве, Ла Мален и Сен Ром де Долан.

## Поврзано
* Кастелбук
* Сент Аними
* Сен Шели ди Тарн

## Наводи

## Надворешни врски
* Страница за клисурата   

Категорија:Клисури во Франција
Категорија:Аверон
Категорија:Лозер
Категорија:Географија на Окситанија
Лилјана Минова-Ѓуркова

**Д-р Лилјана Минова - Ѓуркова** (- ) била истакнат македонист и редовен професор на Филолошкиот факултет „Блаже Конески“ пру Универзитетот „Св. Кирил и Методиј“.

## Творештво

Таа е една од најпродуктивните македонски македонисти во областа на македонистиката. Нејзината четиридецениска творечка дејност ја вбројува во еден од најплодните македонисти во Македонија, чии трудови се познати и во светските славистички центри. Во својот творечки живот објавила над 270 библиографски единици во Македонија, Европа и САД во многу научни списанија, зборници, единици и слично. Како најсовремени и најквалитетни нејзини дела се прифатени универзитетските учебници *„Синтакса на македонскиот стандарден јазик“* и *„Стилистика на современиот македонски јазик“*. Исто така таа е заслужна и за издавање на учебници за летната школа при Меѓународниот семинар за македонски јазик, литература и култура, учебници по македонски јазик за странци и слично. За афирмацијата на македонскиот јазик во странство, Минова - Ѓуркова издала уште две книги: „Граматика на македонскиот јазик за странци“ со превод на француски јазик во 2006 година и во 2007 истата книга со превод на англиски јазик. Покрај издаваштвото, таа била основач и прв претседател на Советот за македонски јазик.

Голем е придонесот на Лилјана Минова - Ѓуркова за реализирање на меѓународни и домашни проекти и еден од најзначајните проекти е монографијата на македонски јазик објавена во Ополе, Полска во рамките на општословенскиот проект „Најнова историја на словенските јазици - современи промени во словенските јазици“. Како дел од нејзиниот меѓународен ангажман се вбројува и активноста како претставник на македонистиката во меѓународни тела како на пример Меѓународната комисија за пручување на граматичката структура на словенските јазици.

## Наводи
* Списание „Македонски јазик“, Институт за македонски јазик „Крсте П. Мисирков“

## Поврзано
* Македонистика
* Список на македонисти
* Македонски јазик

Категорија:Македонски македонисти
Категорија:Македонски слависти
Ватрослав Облак

**Ватрослав Ингациј Облак** (словенечки: *Vatroslav Oblak*, Цеље,  - Цеље, ) — словенечки и австриски лингвист, славист и македонист.

## Животопис

Облак своето образование го започнал во основното училиште во Цеље каде во истиот град го продолжил и гимназиското образование, но при крај го напуштил образованието поради заболување од туберкулоза. Наскоро го продолжил образованието, но поради несогласување со авторитетите се преселил во Загреб кога во 1886 година матурирал. Облак заминал за Виена каде студирал словенечка филологија. На 11 март 1891 се здобил со титула „доктор на науки“ каде и добил стипендија за да замине во Македонија и престојувал во Солун каде ги проучувал македонските дијалекти. Но турските власти го затвориле по што австрискиот конзул реагирал за да го ослободат и ја напуштил Македонија. По краток престој во Виена, тој повторно отпатувал но овој пат во Далмација каде го проучувал чакавското наречје.

## Творештво

По запишувањето на факултет започнал со издавање на списанието „Архива за словенска филологија“ и во 10 години напишал околу 150 статии. Го проучувал словенечкиот јазик и неговите дијалекти, дијалектите на хрватскиот јазик и македонските дијалекти. Значајно дело е „Македонските студии“ (*Macedonische Studien*) каде се обработени македонските дијалекти.

## Наводи

## Поврзано
* Македонистика
* Список на македонисти

Категорија:Словенечки македонисти
Категорија:Словенечки слависти
Категорија:Луѓе од Цеље
26 јануари

**26 јануари** — 26-иот ден во годината според грегоријанскиот календар. Остануваат 339 денови до крајот на годината (340 во престапна).

126
Му (изгубен континент)

**Му** е име на хипотетички континент кој наводно постоел во еден од океаните на земјата, но исчезнал во зорите на човековата исорија.

Концептот и името биле предложени во 19 век од писателот Августус Ле Плонгеон, кој тврдел дека неколку девни цивилизации, како тие од Египет и Месоамерика, биле создадени од бегалците од МУ – кој го лоцирал во Атлантскиот Океан.
Овој концепт бил популизиран и објаснет од Џејмс Чрчвард, кој тврдел дека Му неговаш бил сместен на Тихиот Океан 

## Историја на концептот

### Августус Ле Плонгеон

### Џејмс Чрчвард

### Модерни теории

Концептот на Чрчворд за Му е елабориран од друг писатели. Грахам Хенкок тврди дека уништувањето на Му се случило околу 10,000 г.п.н.е , додека Џејмс Брамвел и Вилијам Скот-Елиот тврдат дека катаклизичките настани започнале пред 800,000 години.

[thumb|Underwater structures claimed to be remnants of Mu, near [Yonaguni, Japan]]

## Критика

### Геолошки Докази

#### Локална Катастрофа

### Археолошки и генетски докази

## Наводи

Категорија:Теоретски континенти
Анабела

**Анабела Атијас** или попозната само како **Анабела** е популарна српска пејачка. Таа ја започна нејзината кариера во 1993 година, како дел од дуо групата Funky G, заедно со нејзиниот сопруг Гаги. На 29 април 2009, тие се разведоа со што Анабела ја напушти групата и започна соло кариера.

## Животопис

Анабела е родена во Горажде, Социјалистичка Република Босна и Херцеговина на 26 јануари 1975.  Кога имала само три години нејзините родители се развеле. Анабела отишла да живее со нејзиниот татко. Поради нејзиното школување, кога имала тринаесет години, се преселила во Сараево. Кога имала шеснаесет години заминала со нејзиното момче во Швајцарија. Подоцна тој се вратил во посета на Босна и Херцеговина и бил еден од првите жртви во Босно-Херцеговачката војна. Таа немала контакт со ниеден од своите родители, па одлучила да се пресели во Белград каде што работела како секретарка. За првпат го сретнала нејзиниот сега поранешен маж Гаги, кога имала седумнаесет години, а на дваесет години го зела и неговото презиме. Подоцна останала бремена со близнаци, кои ги изгубила. Сега тие имаат 2 ќерки - Луна и Нина. Неколкупати имаше криза во нивниот брак, но во 2009 тие конечно се разведоа.

## Кариера

Во 1993 година, Анабела и Гаги ја започнаа нивната кариера како дел од дуото Funky G. Тие имаа голем успех низ целата  поранешна  Југославија. Повеќето од нивните песни беа хитови. Тие беа во поп стил со елементи на поп-фолк и денс. Во нивните хитови спаѓаат: „Робиња“, „Ја имам неког“, „Направи се луд“, „У твојим колима“, „Јел ти жао“, „Гад“, „Поново“, „Кафана на балкану“ и други. Во текот на нивната заедничка кариера издадоа дванаесет студиски албуми и 2 компилации со најдобрите хитови. Во 2009 година таа започна соло кариера со песната „Мој драги“. Анабела сними спот за оваа песна заедно со режисерот Дејан Миличевиќ. Видеото е снимено во Маврово, Македонија. Нејзиниот втор сингл е „100 ратова“ кој го испеа заедно со Миа. Во моментов таа е еден од натпреварувачите во шоуто ВИП Големиот брат.

## Дискографија

### Песни

* „Мој драги“ (2009)
* „100 ратова“ (2010)
* „Више нас нема“ (2010)

### Спотови

## Наводи

Категорија:Живи луѓе
Категорија:Родени во 1975 година
Категорија:Босански пејачи
Категорија:Српски поп пејачи
Категорија:Срби од 20 век
Категорија:Срби од 21 век
Категорија:Срби во Босна и Херцеговина
Категорија:Српски поп-фолк пејачи
Алпско скијање на Зимските олимписки игри 2010 - спуст за мажи

Натпреварот во дисциплината **спуст** во алпско скијање во машка конкуренција на Зимските олимписки игри 2010 требаше да се одржи на 13 февруари на патеката во Вислер, но поради временските непогоди беше одложен и се одржа на 15 февруари, со почеток во 11:00 по месно време (UTC-8).

Златниот медал го освои Швајцарецот Дидје Дефаго.

## Освојувачи на медали

## Наводи

## Надворешни врски
* Алпско скијање на официјалното мрежно место на игрите
Биатлон на Зимските олимписки игри 2010 - спринт за жени

Натпреварот во дисциплината **спринт** во биатлон во женска конкуренција на Зимски олимписки игри 2010 се одржа на 13 февруари на патеката во Вислер, со почеток во 13:00 по месно време (UTC-8).

Олимписка првенка стана Анастаија Кузмина од Словачка.

## Освојувачи на медали

## Надворешни врски
* Спринт за жени во биатлон на официјалното мрежно место на игрите
Слободно скијање на Зимските олимписки игри 2010 - могул за жени

Натпреварите во дисциплината **могул** во слободно скијање во женска конкуренција на Зимските олимписки игри 2010 се одржаа на 13 февруари. Со почеток во 16:30 по месно време (UTC-8) се одржаа квалификациите, а со почеток од 19:30 финалето.

Учество земаа 27 спортистки. Според резултатите од квалификациите, во финалето се пласираа 20 од нив. Најдобар резултат во квалификациите имаше американката Ханн Кирни, која и во финалето беше најдобра, со што на САД им го донесе првиот златен медал на игрите. Олимписката првенка од игрите во Торино во 2006 година, Канаѓанката Џенифер Хејл беше втора по квалификациите и втора во финалето. Бронзениот медал го освоил сребрената од игрите во Солт Лејк Сити во 2002 година, Шеннон Барк.

## Освојувачи на медали

## Надворешни врски
* Слободно скијање на официјалното мрежно место на Зимските олимписки игри 2010
Ева Жетелска Фелешко

**Ева Жетелска Фелешко** (полски: *Ewa Rzetelska-Feleszko*, 1932 - 2009) била полски лингвист, македонист и славист. Таа е автор на 11 монографии и на повеќе од 340 научни трудови од областа на дијалектологијата, ономастиката и на историјата на словенските јазици.

## Творештво

Од 1972 година, па сè до 2004 година, Ева била раководител на Одделението за ономастика при Полската академија на науките, а од 1990 до 1996 била директор на Славистичкиот институт, исто така при Полската академија на науките. Ева Фелешко била активен член на повеќе меѓународни истакнати организации, како што се Меѓународниот комитет за ономастика (ИЦОС), Интернационалното друштво за дијалектологија и геолингвистика, Меѓународниот славистички комитет итн. Со свои значајни трудови има учествувано на повеќе од 30 меѓународни научни конгреси и конференции. Нејзиното учество беше забележително и на југословенските ономастички конференции што се одржуваа од седумдесеттите до деведесеттите години во тогашна Југославија. Повеќепати прусуствувала со реферати на Научната конференција на Меѓународниот семинар за македонски јазик,литература и култура, а нејзините прилози во списанијата Славистички студии (при Катедрата за славистика на Универзитетот во Скопје) и особено во научното списание „Македонски јазик“ се од големо значење. Нејзини најзначајни дела се: *Polskie nazwy własne. Encyklopedija* (*Енциклопедија на полските сопствени имиња*) и *Słowiańska onomastyka. Encyklopedija* (*Словенска ономастика. Енциклопедија*).

## Наводи
* Списание „Македонски јазик“, Институт за македонски јазик „Крсте П. Мисирков“

## Поврзано
* Македонистика
* Список на македонисти
* Славистика

Категорија:Полски македонисти
Категорија:Полски слависти
Категорија:Полонисти
Брзо лизгање на Зимските олимписки игри 2010 - 5000 m за мажи

Натпреварите во **трката на 5000 m** во брзо лизгање во машка конкуренција на Зимските олимписки игри 2010 се одржаа на 13 февруари, со почеток во 12:00 по месно време (UTC-8).

Олимписки првак стана Свен Крамер од Холандија, кој постави нов Олимписки рекорд, со време од 6:14,60.

## Рекорди

## Освојувачи на медали

## Наводи

## Надворешни врски
* Брзо лизгање на официјалното мрежно место на игрите
Светилиште на Пресвета Богородица

**Светилиште на Пресвета Богородица** (полски: *Sanktuarium maryjne w Ludźmierzu*) — црква која се наоѓа во Луџмјеш, Полска. Луџмјешката парохија е една од најстарите парохии во Подхале. Својата историја ја започнува во 13 век. Во 1234 година од страна на Теодор Грифита била изградена дрвена црква, веднаш по добивањето на дозвола од страна на епископијата во Краков. Објектот во 1796 година бил изгорен, пред сè поради постојаните напади од страна на Татарите. Во текот на 19 век, црквата била реновирана целосно, и била изградена црква во неоготски стил. Во 1997 година црквата била посетена од папата Јован Павле II.

## Наводи

Категорија:Светилишта на Богородица Марија
Категорија:Римокатолички цркви во Полска
Категорија:Базилики во Полска
Црква на Светиот Крст (Варшава)

**Црквата на Светиот Крст** (полски: *Kościół świętokrzyski*) е црква која се наоѓа во Варшава, Полска.

## Наводи

## Слики
### Историски

Image:Bellotto Church of the Holy Cross in Warsaw.jpg|Црквата кон крајот на 18 век
Image:Krakowskie 014.jpg|Црквата кон почетокот на 19 век
Image:Sw krzyza po wojnie.jpg|Црквата во 1945 година


### Денешни

Image:PL Warszawa, kosc Krzyza, dzwonnica, 2008.05.09, fot Ivonna Nowicka corr.jpg|Бакарните покрив и камбанаријата на црквата, 2008
Image:Church of the Holy Cross, Warsaw.jpg|Статуата на Христос пред црквата
Image:PL Wwa, kosc Krzyza - tablica Sikorskiego, 2023.04.08, fot Ivonna Nowicka corr.jpg|Плоча во чест на генералот и премиерот на полската влада во егзил Владислав Шикорски
Image:Prus, Holy Cross Church.JPG|Плоча во чест на полскиот писател Болеслав Прус


## Надворешни врски
* VIRTUAL TOUR 

Категорија:Цркви од 17 век
Категорија:Цркви во Варшава
Категорија:Базилики во Полска
Категорија:Храмови посветени на Светиот Крст
Богородична базилика (Гњезно)

**Богородична базилика** или **Успение на Пресвета Богородица и Свети Адалберт** (полски: *Bazylika Archikatedralna Wniebowzięcia Najświętszej Marii Panny i św. Wojciecha*) — црква во градот Гњезно, Полска. Христијанскиот храм бил изграден во готска архитектура. Најпознат е по бронзената порта на која е насликано мачењето на Свети Адалберт.

## Наводи

Категорија:Гњезно
Категорија:Римокатолички катедрали во Полска
Категорија:Базилики во Полска
Гњезно
Гњезно
Црква Свети Флоријан (Краков)

**Катедралата Свети Флоријан** (полски: *Kościół św. Floriana w Krakowie*) е црква која се наоѓа во Краков, Полска. Црквата посветена на Свети Флоријан била изградена во периодот од 1185 до 1216 година. На неколкупати била реновирана. По Полско-шведските војни, црквата била реконструирана во стил на барок. По ова, црквата служела за крунисување на новите кралеви како и место во која биле погребувани голем број на кралеви.

Папа Јован Павле II во црквата од 17 септември 1949 до септември 1951 работел како викар. Во 2002 година тој ја посетил црквата во улога на папа.

## Наводи

* St. Florian's Church at travel.yahoo.com 
* St. Florian's Church at krakow4u.pl 
* Kleparz at what-where-when.pl 

Категорија:Базилики во Полска
Категорија:Цркви во Полска
Категорија:Барокна архитектура
Краков
Освојувачи на медали на Зимските олимписки игри 2010

Во **списокот на освојувачи на медали по земји** на Зимските олимписки игри 2010 се наведени сите земји учеснички на игрите кои освоиле медал. Најуспешна нација на игрите била Канада, која освоила 14 златни од вкупно 26 медали, поставувајќи нов рекорд по бројот на освоени златни медали на едни Зимски олимписки игри. Олимписката репрезентација на САД освоила 37 медали, со што поставила рекорд по бројот на вкупно освоени медали.

Најуспешен натпреварувач била норвешката скијачка Марит Бјорген, која освоила три златни, еден сребрен и еден бронзен медал.

## Список на земји
мини|десно|200п|Медали од игрите
Списокот е направен според информациите добиени од Меѓународниот олимписки комитет (МОК) и е во склад со прописите утврдени од страна на МОК за составување на ваквите списоци. Според прописите, земјите во списокот се претставени со нивните национални олимписки комитети, а се подредени по бројот на освоени златни медали. Доколку се случи две или повеќе земји да имаат еднаков број на освоени златни медали, подредувањето продолжува по освоените сребрени, па по освоените бронзени медали. Доколку се случи две или повеќе земји да имаат освоено ист број на златни, сребрени и бронзени медали, тогаш тие заземаат исто место во списокот и се прикажани според редоследот на првата буква во абецедата.

## Поврзано
* Зимски олимписки игри 2010

## Белешки
*  Во поединечната трка за мажи во биатлон биле доделени два сребрени медали, бидејќи Оле Ејнар Бјорндален од Норвешка и Сергеј Новиков од Белорусија имале исто време на целта, така што бронзен медал не бил доделен.

## Надворешни врски

* Освојувачи на медали на Зимските олимписки игри 2010, официјално мрежно место

Категорија:Зимски олимписки игри 2010
2010
Брзо лизгање на кратки патеки на Зимските олимписки игри 2010 - 1500 m за мажи

Натпреварите во **трката на 1500 m** во брзо лизгање на кратки патеки во машка конкуренција на Зимски олимписки игри 2010 се одржаа на 13 февруари. Со почеток во 17:00 по месно време (UTC-8) се одржаа квалификациите, а со почеток во 19:18 финалето.

## Рекорди

## Освојувачи на медали

## Наводи

## Надворешни врски
* Брзо лизгање на кратки патеки на официјалното мрежно место на игрите
Скијачки скокови на Зимските олимписки игри 2010 - поединечно на мала скокалница

Натпрварите во **скијачки скокови на [[скокалница|малата скокалница]]** на Зимските олимписки игри 2010 се одржаа на 12 и 13 февруари. На натпреварот учествуваше 61 спортист од 18 земји. Медалите во овааа дисциплина на Олимписките игри беа доделени по 13. пат.

Натпреварите во двата дена се одржаа во Вислер. На 12 февруари, со почеток во 10:00 по месно време (UTC-8) се одржаа квалификациите, а на 13 февруари, со почеток во 9:45 се одржаа финалните натпревари. Квалификациите во оваа дисциплина беа првиот натпревар на игрите.

Златниот медал го освои Швајцарецот Симон Аман, кој стана првиот натпреварувач кој успеал по вторпат на Олимписките игри да освои златен медал во оваа дисциплина.

## Освојувачи на медали

## Надворешни врски
* Скијачки скокови на официјалното мрежно место на игрите  
* Резултати од квалификациите на официјалното мрежно место на игрите
Македонски јазик (списание)

**„Македонски јазик“** е научно списание за македонскиот јазик, македонистиката и развојот на македонскиот јазик кое денес го издава Институтот за македонски јазик „Крсте Мисирков“ при Универзитетот „Св. Кирил и Методиј“ во Скопје, Македонија. Списанието излегува периодично, најчесто еднаш годишно што опфаќа теми за целата македонистика од тековната година со научни трудови од светки реномирани македонисти.

## Развој

Научното списание „Македонски јазик“, кое опстојува повеќе од половина век, започнало да излегува како месечен билтен на Катедрата за македонски јазик при Филозофскиот факултет во Скопје, во јануари 1950 година. Иницијативата потекнала од шефот на Катедрата професорот Блаже Конески. Првиот уреднички состав на билтенот бил составен од Блаже Конески, Крум Тошев, Божо Видоески и Радмила Угринова - Скаловска. Скромноста и самокритичноста на редакцијата се гледала не само во определбата како билтен, туку и во неговиот обем – еден и пол печатарски табак или 24-25 печатени страници, со прилично мал формат, што многу брзо се покажа недоволно во однос на интересот за соработка во него. Изданието имало за цел да ги објавува трудовите од областа на македонскиот јазик, кои најмногу третираа правописни, лексички и други прашања. 

Уште во првите броеви во билтенот си најдоа место и сериозни научни трудови на Б. Конески и К. Тошев, како и на многу други личности кои професионално и по образованост беа поврзани со јазична проблематика и оставиле длабока трага во македонистиката од тоа време. Се третирале и прашања од дијалектологијата и дијалектолошки истражувања. Така „Македонски јазик“ како билтен на Катедрата за македонски јазик набргу станало списание на Институтот за македонски јазик „Крсте Мисирков“ во Скопје, низ кое најдобро може сè до денес да се следи развојот и растот на македонската наука за јазикот.

## Тековна редакција
:Редакција:

* Снежана Веновска - Антевска (*заменик на одговорниот уредник*)
* Олгица Додевска - Михајловска (*секретар*)
* Лилјана Макаријоска (*одговорен уредник*)
* Стоја Поп-Атанасова
* Лидија Тантуровска

:Уредувачки одбор:

* Лилјана Минова - Ѓуркова
* Коста Пеев
* Влоѓимјеж Пјанка
* Трајко Стаматоски
* Рина Усикова
* Виктор Фридман
* Гизела Хавранек

## Наводи
* *За почетоците на „Македонски јазик“, Радмила Угринова - Скаловска, Списание „Македонски јазик“, Скопје 2009.*

## Поврзано
* Институт за македонски јазик „Крсте Мисирков“
* Македонистика

Категорија:Македонистика
Категорија:Македонски списанија